钦定古今图书集成/明伦汇编/氏族典/第441卷 > 《廖用贤尚友录》 > 蒋镇
## 钦定古今图书集成/明伦汇编/氏族典/第441卷 > 《廖用贤尚友录》 > 蒋镇

按《唐书乔琳传》：“蒋镇，洌子也。与兄炼俱以文辞显，擢
贤良方正科，累转谏议大夫。大历中，再进工部侍郎。
妹婿源溥者，休弟也，故镇与休交。泚叛窜于鄠，伤足
不能进。泚先得炼，而镇左右逃归，语所在。源休闻白
泚，以二百骑求得之，知不免，怀刃将自刺。炼止之，复
谋出奔，懦不决中。朝臣遁伏者，休多所诛杀，赖镇救
原十五。”初，洌与弟涣在安、史时皆污伪官，錬兄弟复
屈节于贼云。